EELNÕU

|  |
| --- |
| **O T S U S** |
|  |
| Kadrina | 26. aprill 2023 nr  |
|  |
|  |
|  |
| Tirbiku külas Suurpõllu kinnistu detailplaneeringu algatamine |  |
|  |
|  |

OÜ Roodevälja Energia (registrikood 16241384) esitas Kadrina Vallavalitsusele taotluse detailplaneeringu koostamise algatamiseks Tirbiku külas Suurpõllu (katastritunnus 27202:001:0699) kinnistul.

Planeeritav ala on 47,11 ha ja sihtotstarve on maatulundusmaa. Huvitatud isik taotleb kinnistu jagamist, sihtotstarbe muutmist, ehitusõiguse seadmist ja vajalike kommunikatsioonide planeerimist. Huvitatud isik soovib rajada kinnistule üksiktuuliku võimsusega 6 MW. Tuuliku planeeritav kõrgus on hinnatavalt 200 meetrit ja planeeritav asukoht kinnistu läänepoolne osa.

Kadrina valla üldplaneeringu kohaselt asub piirkond hajaasustusalal, kus ei ole detailplaneeringu koostamine kohustuslik. Lähtudes planeerimisseaduse (PlanS) § 125 lõikest 3 kohaliku omavalitsuse volikogu võib olulise avaliku huvi olemasolu korral algatada detailplaneeringu koostamise alal või juhul, mida PlanS sama paragrahvi lõigetes 1 või 2 ei ole ette nähtud.

Antud üksiktuuliku rajamise olulise avaliku huvi tingivad järgmised asjaolud. Üksiktuuliku mõju ulatub kaugemale kinnistu piiridest ja mõjutab laiemat ümbrust. Kadrina vallas ja Lääne-Virumaal ei ole taolise kõrgusega ehitist püstitatud.

Huvitatud isik rajab naaberkinnistule (Kruusemendi) päikeseparki võimsusega 16 MW. Päikesepargi ja tuuliku koosmõju aitab efektiivsemalt ära kasutada olemasolevat liitumisvõimsust põhivõrguga.

Tulenevalt keskkonnamõju hindamise ja keskkonnajuhtimissüsteemi seaduse (KeHJS) § 3 lõikest 1 hinnatakse keskkonnamõju, kui kavandatav tegevus toob eeldatavalt kaasa olulise keskkonnamõju. Olulise keskkonnamõjuga tegevused on toodud KeHJS § 6 lõikes 1. Vabariigi Valitsuse 29.08.2005 määruses nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ on toodud nimekiri tegevustest, mille korral peab andma eelhinnangu ning kaaluma keskkonnamõju strateegilise hindamise algatamise vajadust. Sama määruse § 16 lõike 1 kohaselt tuleb eelhinnang anda muu käesolevas määruses nimetamata tegevuse korral, mis võib kaasa tuua olulise keskkonnamõju. Keskkonnamõju on kavandatava tegevusega elluviimisega eeldatavalt kaasnev vahetu või kaudne mõju keskkonnale, inimese tervisele ja heaolule, kultuuripärandile või varale.

Eelhinnangu alusel on võimalik keskkonnamõju hindamise algatamise vajalikkust hinnata ja vajadusel volikogul algatada keskkonnamõju strateegiline hindamine.

Võttes aluseks planeerimisseaduse § 4 lg 21, § 124 lg 10, § 125 lg 3, § 128 lg 1, § 130, keskkonnamõju hindamise ja keskkonnajuhtimissüsteemi seaduse § 35 ning Kadrina Vallavolikogu 31.01.2018 määruse nr 8 „Planeerimisseaduse ja ehitusseadustiku rakendamine Kadrina vallas“ § 2 lg 1 Kadrina Vallavolikogu

o t s u s t a b:

1. Algatada Kadrina vallas Tirbiku külas Suurpõllu (katastritunnus 27202:001:0699) kinnistul detailplaneering. Planeeringuala asendiplaan on esitatud otsuse lisas.

2. Jätta algatamata keskkonnamõjude strateegiline hindamine.

3. Kadrina Vallavalitsusel korraldada keskkonnamõju eelhindamine ja sõlmida kulude kandmiseks leping huvitatud isikuga.

4. Kadrina Vallavalitsusel korraldada detailplaneeringu lähteülesande koostamine.

5. Kadrina Vallavalitsusel sõlmida huvitatud isikuga haldusleping detailplaneeringu koostamise tellimise üleandmiseks.

6. Planееringu algatamisega ei kaasne vallale kohustust teenindavate tehnorajatiste väljaehitamiseks või vastavate kulude kandmiseks.

7. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
| (allkirjastatud digitaalselt) |
| Madis Viise |
| vallavolikogu esimees |